Intelligent forlængerledning til HomeKit og Google Home

I takt med at hjemmet får flere og flere elektriske enheder, er der brug for flere stik. Og hvorfor ikke vælge, at de skal være intelligente? Meross har lanceret en intelligent forlængerledning, med fire individuelt styrede 220v stik og fire USB-A 4.0-stik.

Enheden kan endda betjenes trådløst via både Apple Homekit, Google Home, Amazon Alexa og Samsung SmartThings. Det betyder naturligvis også, at den kan stemmestyres.

Som nævnt er de fire 220v-udtag individuelt styrede, så man ikke behøver at tænde og slukke for alle enheder på en gang. De fire USB-stik er dog “samlet” så de tændes og slukkes samtidig.

Installation foregår via wifi (2.4 GHz), så ingen ekstra hub er nødvendig.

Det er ikke lykkes os at finde en dansk forhandler af Meross intelligent forlængerledning, men den kan bestilles hos selskabet selv. Prisen ligger på 40 dollars, hvilket svarer til omkring 300 kroner.

Intelligent forlængerledning til HomeKit og Google Home